Diari Oficial de la Generalitat Valenciana


Sumari del DOGV 4760, del 25-05-2004 (2004/5234)

ORDE de 14 de maig de 2004, de la Conselleria d'Agricultura, Pesca i Alimentació, per la qual es publiquen les línies pressupostàries i els imports màxims que financen, per al 2004, determinades subvencions gestionades per la secretaria autonòmica d'Agricultura i Relacions Agràries amb la Unió Europea, a través de l'Institut Valencià de Desenvolupament Rural, i se'n modifiquen parcialment les bases reguladores en vigor.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4760

Data del DOGV
:   25-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/5234


Data del document
:   14-05-2004

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * suport econòmic
    * jove agricultor
    * estructura agrària
    * arrendament rústic
    * modernització de l'explotació agrària
    * explotació agrària
    * explotació agrària en comú

ORDE de 14 de maig de 2004, de la Conselleria d'Agricultura, Pesca i Alimentació, per la qual es publiquen les línies pressupostàries i els imports màxims que financen, per al 2004, determinades subvencions gestionades per la secretaria autonòmica d'Agricultura i Relacions Agràries amb la Unió Europea, a través de l'Institut Valencià de Desenvolupament Rural, i se'n modifiquen parcialment les bases reguladores en vigor. [2004/X5234]
  
L'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o línies pressupostàries que les financen i l'import màxim que s'hi destina, sense perjuí dels increments que puguen produir-se en cada una de les línies una vegada finalitzat el procés d'incorporació de romanents d'exercicis anteriors. Estos extrems depenen de la Llei anual de pressupostos, en estos moments la Llei 17/2003 de 30 de desembre, de Pressupostos de la Generalitat Valenciana per a l'exercici 2004.
  
D'altra banda és convenient adequar en les normes reguladores de les ajudes estructurals alguns aspectes com els índexs tecnicoeconòmics, i introduir-hi noves orientacions productives susceptibles d'auxili econòmic no contemplades fins al moment, les característiques de les societats de cultiu en comú i, la situació competencial de les normes sobre la base del que establix el Decret 118/2003, d'11 de juliol, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació, i el Decret 199/2003, de 3 d'octubre, pel qual es crea l'Institut Valencià de Desenvolupament Rural.
  
Per això, vista la proposta del secretari autonòmic d'Agricultura i Relacions Agràries amb la Unió Europea, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació indicades en este article i gestionades per la secretaria autonòmica d'Agricultura i Relacions Agràries amb la Unió Europea, a través de l'Institut Valencià de Desenvolupament Rural, es concediran en l'exercici 2004 a càrrec de les línies pressupostàries i pels imports globals màxims que s'assenyalen, d'acord amb la Llei de la Generalitat Valenciana 17/2003, de 30 de desembre, de Pressupostos per al 2004.
  
Línia T0193000. Millora d'estructura d'explotacions agràries. Capítol VII.
  
- Orde de 20 de desembre de 2001, de la Conselleria d'Agricultura Pesca i Alimentació, per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries.
  
Import global màxim: 5.957.000,00 euros.
  
Esta línia es troba cofinançada amb fons finalistes procedents de la Unió Europea a través del FEOGA-Orientació amb el 60 per cent del gasto públic subvencionat.
  
Línia T4721000. Inversions en explotacions agràries. Capítol VII.
  
- Orde de 29 de maig del 2002, de la Conselleria d'Agricultura, Pesca i Alimentació, per la qual es convoquen ajudes per al foment del cultiu i explotació en comú de les explotacions agràries.
  
Import global màxim: 857.000,00 euros.
  
Esta línia es troba cofinançada amb fons finalistes procedents de la Unió Europea a través del FEOGA-Orientació amb el 60 per cent del gasto públic subvencionat.
  
Línia T0965000. Accés a la propietat d'arrendaments històrics. Capítol VII.
  
- Orde de 20 de març de 2000, de la Conselleria d'Agricultura, Pesca i Alimentació, per la qual s'establix un règim d'ajudes per a l'accés a la propietat d'arrendaments rústics històrics.
  
Import global màxim: 19.526,00 euros.
  
Línia T4719000. Ajudes als serveis comuns de les explotacions agràries. Capítol IV.
  
- Orde de 29 de maig de 2002, de la Conselleria d'Agricultura, Pesca i Alimentació, per la qual es convoquen ajudes per al foment del cultiu i explotació en comú de les explotacions agràries.
  
Import global màxim: 51.500,00 euros.
  
Esta línia es troba cofinançada amb fons finalistes procedents de la unió europea a través del FEOGA-Orientació amb el 60 per cent del gasto públic subvencionat.
  
Article 2
  
1. Se substituïx el text del punt 8 de l'article 11 de l'orde de 20 de desembre de 2001, de la Conselleria d'Agricultura Pesca i Alimentació, per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries, pel següent:
  
«Els expedients de les ajudes previstes en la present orde es tramitaran per la secretaria autonòmica d'Agricultura i Relacions Agràries amb la Unió Europea, a través de l'Institut Valencià de Desenvolupament Rural, sent competents en la seua instrucció les direccions territorials i el personal tècnic adscrit a les oficines comarcals de la Conselleria d'Agricultura, Pesca i Alimentació».
  
Article 3
  
1. Es modifica l'apartat c) del punt 2 de l'article 7 de l'Orde de 29 de maig de 2002 de la Conselleria d'Agricultura, Pesca i Alimentació per la qual es convoquen ajudes per al foment del cultiu i explotació en comú de les explotacions agràries, pel contingut següent:
  
c) Estar constituïdes per un mínim de 15 socis de manera que cap d'ells aporte més del 25 per cent de la superfície total de l'explotació, expressada en el seu equivalent en UTA, per al seu cultiu en comú, amb l'excepció d'aquells socis que adopten la forma jurídica de societat agrària de transformació o cooperativa agrària que poden superar el este percentatge sense que en cap cas puguen aconseguir el 50 per cent d'aportació a la superfície total de l'explotació.
  
2. S'afegeixen els valors següents dels mòduls tecnicoeconòmics de l'annex 1 de l'orde de 29 de maig de 2002, de la Conselleria d'Agricultura, Pesca i Alimentació per la qual es convoquen ajudes per al foment del cultiu i explotació en comú de les explotacions agràries:
  
DISPOSICIÓ ADDICIONAL
  
Es delega en el secretari autonòmic d'Agricultura i Relacions Agràries amb la Unió Europea la competència per a resoldre les sol·licituds presentades a l'empara de les normes reguladores de les ajudes estructurals, següents:
  
- Orde de 20 de març de 2000, de la Conselleria d'Agricultura, Pesca i Alimentació, per la qual s'establix un règim d'ajudes per a accés a la propietat d'arrendaments rústics històrics.
  
- Orde de 20 de desembre de 2001, de la Conselleria d'Agricultura Pesca i Alimentació, per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries.
  
- Orde de 29 de maig de 2002, de la Conselleria d'Agricultura, Pesca i Alimentació, per la qual es convoquen ajudes per al foment del cultiu i explotació en comú de les explotacions agràries.
  
DISPOSICIÓ DEROGATÒRIA
  
Queden derogades totes les disposicions d'igual o inferior rang que s'oposen al que disposa la present orde, i de forma particular:
  
- La disposició addicional i la disposició final primera de l'orde de 20 de març de 2000 de la Conselleria d'Agricultura, Pesca i Alimentació per la qual s'establix un règim d'ajudes per a l'accés a la propietat d'arrendaments rústics històrics.
  
- La disposició addicional tercera i la disposició final primera de l'orde de 20 de desembre de 2001 de la Conselleria d'Agricultura, Pesca i Alimentació per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries.
  
- La disposició addicional i la disposició final primera de l'orde de 29 de maig de 2002 de la Conselleria d'Agricultura, Pesca i Alimentació per la qual es convoquen ajudes per al foment del cultiu i explotació en comú de les explotacions agràries.
  
DISPOSICIONS FINALS
  
Primera
  
Es faculta el secretari autonòmic d'Agricultura i Relacions Agràries amb la Unió Europea perquè dicte les disposicions necessàries per a l'aplicació de la present orde, i en particular per a l'aplicació de les normes reguladores d'ajudes estructurals, següents:
  
- Orde de 20 de març de 2000 de la Conselleria d'Agricultura, Pesca i Alimentació per la qual s'establix un règim d'ajudes per a l'accés a la propietat d'arrendaments rústics històrics.
  
- Orde de 20 de desembre de 2001 de la Conselleria d'Agricultura, Pesca i Alimentació per a l'aplicació a la Comunitat Valenciana del Reial Decret 613/2001, de 8 de juny, per a la millora i modernització de les estructures de producció de les explotacions agràries.
  
- Orde de 29 de maig de 2002 de la Conselleria d'Agricultura, Pesca i Alimentació per la qual es convoquen ajudes per al foment del cultiu i explotació en comú de les explotacions agràries.
  
Segona
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 14 de maig de 2004
  
La consellera d'Agricultura, Pesca i Alimentació,